
Wigan 31,2x33,7 rogyasztott üveg, síkplasztika

Wigan
2011. őszén részt vettem egy mesterkurzuson. Birgit Köblitz, üvegművész volt a vendégünk, vele tudtunk konzultálni az elképzeléseinkről. A kurzus témája: ÜZENET volt. Több tervet készítettem ugyanarra a koncepcióra. Mivel abban az időben olvastam George Orwell: A wigani móló c. művét, úgy döntöttem, hogy a bányászat veszélyességére hívom fel a figyelmet. A bányarobbanás, a sújtólég képi megfogalmazását tűztem ki célul. Egy szürke színű üveget választottam alkotásom alapanyagául. A kemence különleges hűtési folyamatot igényelt az égetés során. Ezen munkám megszületése után több ilyen jellegű művet is készítettem ugyanezen témára, más-más technikával. (ólmozott üveg, festett üveg, „fusing” technika stb. )



